「美魔女」顧紀筠飯敍巧遇周潤發 凍齡靚樣嚇窒網友
2024年04月13日 16:01
東網電視
更多新聞短片
有「美魔女」之稱嘅藝人顧紀筠,自1980年已經加入麗的電視做主持,1999年再加盟TVB,入行逾44年嘅佢,喺圈中嘅好友更係多不勝數。而日前,出席友人生日飯敍嘅佢,更幸運巧遇偶像周潤發外,更獲得對方噓寒問暖關心,認真令人羨慕。
日前,顧紀筠喺社交網晒出同周潤發嘅合照道:「快樂的日子遇上偶像,第一句問:『生意做成點?』第二句話:『跑下步啦!』#周潤發 #超慢跑 #真關心」雖然獲得周潤發關心,引嚟唔少網友羨慕,但顧紀筠凍齡有道嘅靚樣,亦引嚟唔少網友留言激讚:「你真係好漂亮!衣品又極好!」